શહેરમાં બુટલેગરો ઉપર બાજનજર રાખવા પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી રવિમોહન સૈની, ડીસીપી મનોહરસિંહ જાડેજા, એસીપી એચ એલ રાઠોડ, એસીપી પી કે દિયોરાની સૂચનાથી ડીસીબી પીઆઇ ગઢવીના માર્ગદર્શન હેઠળ પીએસઆઇ અતુલ સોનારા અને તેમની ટિમ પેટ્રોલીંગમાં હતી દરમિયાન સમીરભાઈ શેખ, અનિલભાઈ સોનારા અને હરદેવસિંહ રાણાને મળેલી બાતમી આધારે અજીતસિંહ પરમાર, મહેશભાઈ મંઢ, નિશાંતભાઈ પરમાર અને નિલેશભાઈ ડામોરને સાથે રાખીને નાણાવટી ચોક પાસે વોચ ગોઠવી હતી દરમિયાન બાતમીવાળું છોટા હાથી પસાર થતા તેને અટકાવી જડતી લેતા તેમાંથી જુદી જુદી બ્રાન્ડનો 240 બોટલ દારૂ મળી આવતા ચાલક શિવમ સોસાયટીના વિશાલ ધનજીભાઈ ગરેણીયાની ધરપકડ કરી હતી અને 1,03,200નો દારૂ, 1 લાખનું વાહન અને 1 ફોન સહીત 2,05,200 રૂપિયાનો મુદામાલ કબ્જે કર્યો હતો તેની પૂછતાછમાં અતુલ ગોરધનભાઈ વેકરીયાએ આ દારૂ આપ્યો હોવાનું જણાવતા તેના વિરુદ્ધ પણ ગુનો નોંધી તેની શોધખોળ હાથ ધરી છે થોરાળા પીઆઇ જી એમ હડિયાના માર્ગદર્શન હેઠળ પીએસઆઇ પી ડી જાદવ અને સ્ટાફ પેટ્રોલીંગમાં હતો દરમિયાન હાયદીપસિંહ જાડેજા, પિયુષભાઇ ચિરોડીયા અને યુવરાજસિંહ રાણાને મળેલી બાતમી આધારે ભુપતભાઇ, કનુભાઈ ઘેડ, વિજયભાઈ મેતા, રોહિતભાઈ કછોટ, નરસંગભાઇ ગઢવી, સહદેવસિંહ જાડેજા, આનંદભાઈ પરમાર અને દીપકભાઈ ડાંગરને સાથે રાખીને દૂધસાગર રોડ ઉપર આવેલ શિવાજીનગરમાં રહેતા વિજય ધીરુભાઈ ભાલીયાના મકાનમાં દરોડો પાડ્યો હતો દરમિયાન તેના ઘરમાંથી 1,10,400 રૂપિયાનો 276 બોટલ દારૂ મળી આવતા તેની ધરપકડ કરી હતી તેની પૂછતાછમાં તેની જ શેરીમાં રહેતા હનીફ હુશેન મંઘરાનું નામ ખુલતા તેના વિરુદ્ધ પણ ગુનો નોંધી તેની શોધખોળ હાથ ધરી છે.